A: Noin 10 vuotta sitten sain soiton teksasilaiselta naiselta,
Stacey Bakerilta.
Hän oli nähnyt valokuviani eräässä taidenäyttelyssä
ja pyysi voisinko ottaa kuvan hänen vanhemmistaan.
En silloin tuntenut Staceyta ja ajattelin hänen olevan jonkinlainen
öljypohatta, jonka kautta tulisin rikkaaksi.
Mutta myöhemmin selvisi,
että hän oli ottanut lainaa mahdollistaakseen tilanteen.
Otin kuvan hänen vanhemmistaan,
mutta olin enemmän innoissani Staceyn kuvaamisesta.
Kuvasta, jonka otin tuona päivänä,
tuli yksi tunnetuimmista kuvistani.
Kuvan ottamisen aikoihin Stacey työskenteli asianajajana
Teksasin osavaltiolle.
Pian sen jälkeen hän jätti työnsä opiskellakseen valokuvausta Mainessa.
Siellä ollessaan hän tapasi
New York Times Magazinen valokuvausjohtajan,
joka tarjosi hänelle töitä.
S: Siitä lähtien olemme Alecin kanssa tehneet
useita sanomalehtiprojekteja yhdessä
ja meistä tuli ystävät.
Muutama kuukausi sitten kerroin Alecille kiinnostuksestani.
Minua ovat aina kiehtoneet tarinat pariskuntien ensitapaamisesta.
Kysyin miten Alec ja hänen vaimonsa Rachel olivat tavanneet.
Hän kertoi koulun jalkapallopelistä -
Rachel oli 16 ja Alec 15-vuotias
ja Alec pyysi häntä treffeille.
Alec oli pitänyt hänen violeteista hiuksistaan.
Rachel suostui ja siitä se alkoi.
Kysyin Alecilta olisiko hän kiinnostunut valokuvausprojektista,
joka käsitteli tätä aihetta.
A: Aihe kiinnosti minua, mutta olin vielä kiinnostuneempi
Staceyn motiiveista,
varsinkin kun en ollut koskaan kuullut hänellä olleen poikaystävää.
Tämän projektin varjolla ajattelin olevan mielenkiintoista,
jos hän yrittäisi tavata jonkun.
Oli ideani laittaa Stacey pikatreffeille
Las Vegasiin ystävänpäivänä.
(Naurua) (Aplodeja) (Taustamusiikkia)
S: Päädyimme tilaisuuteen, jota mainostettiin suurimpina pikatreffeinä.
Minulla oli 19 treffit
joista jokainen kesti kolme minuuttia.
Osallistujille oli jaettu kysymyslista, joilla pystyi rikkomaan jään,
kuten, " Mikä eläin olisit?"
Ja muita sen tyylisiä kysymyksiä.
Ensimmäinen treffikumppanini oli Colin.
Hän oli Englannista.
Hän oli ollut naimisissa naisen kanssa, jonka oli tavannut ilmoituksen kautta.
Näimme Colinin illan päätteeksi,
hän kertoi suudelleensa jonossa olleen naisen kanssa.
Zack ja Chris tulivat pikatreffimaratoniin yhdessä.
Tässä on Carl.
Kysyin häneltä, "Mihin kiinnität naisessa ensin huomiota?"
Hän vastasi, "Tisseihin."
(Naurua)
Matthew oli viehättynyt naisista, joilla oli lihaksikkaat pohkeet.
Puhuimme juoksemisesta. Hän harrasti triathloneja, minä puolimaratoneja.
Alec piti hänen silmistään ja kysyi, olinko kiinnostunut hänestä, mutta en ollut
ja en usko hänenkään olleen kiinnostunut minusta.
Austin ja Mike saapuivat yhdessä.
Mike esitti minulle hypoteettisen kysymyksen.
"Olet hississä ja myöhässä kokouksesta.
Joku rientää hissiä kohti.
Pitäisitkö hissin ovea auki hänelle?"
Sanoin, että en pitäisi.
(Naurua)
Cliff kertoi kiinnittävänsä huomiota aina naisen hampaisiin,
kehuimme toistemme hampaita.
Hän nukkuu suu auki,
joten hän kertoi käyttävänsä hammaslankaa todella ahkerasti.
Kysyin kuinka usein hän sitten käytti sitä
ja hän vastasi, " Joka toinen päivä."
(Naurua)
Itse kahdesti päivässä hammaslankaa käyttävänä
en ollut varma käyttikö hän sitä tosiaan ahkerasti,
mutta en usko sanoneeni sitä ääneen.
Bill on auditoija,
puhuimme siis kaikki kolme minuuttia auditoinnista. (Naurua)
Spencer kiinnittää naisessa huomiota hänen ihoonsa.
Hänen mielestään monet naiset käyttävät liikaa meikkiä,
heidän tulisi käyttää sitä vain korostaakseen piirteitään.
Kerroin, että en meikannut ollenkaan.
Hän näytti siltä, että hänen mielestään se oli vain hyvä juttu.
Craigin mukaan en halunnut olla haavoittuvainen.
Hän oli myös turhautunut, kun en muistanut nolointa muistoani.
Hän sanoi minun valehtelevan, mutta en valehdellut.
En uskonut hänen pitävän minusta yhtään, mutta loppuillasta
hän tuli luokseni ja antoi minulle suklaarasian.
Williamin kanssa oli vaikea keskustella.
Hän taisi olla humalassa.
(Naurua)
Näyttelijä Chris McKenna toimi illan isäntänä.
Hän näytteli ennen sarjassa "Tunteita ja tuoksuja."
En oikeasti mennyt hänen kanssaan treffeille.
Alec sanoi nähneensä, kuinka useat naiset antoivat hänelle puhelinnumeronsa.
Ei varmaan tarvitse erikseen mainita, mutta en rakastunut kehenkään.
En tuntenut yhteyttä kenenkään tapaamani miehen kanssa.
Enkä usko heidän liioin tunteneen yhteyttä minuun.
A: Mielestäni kaunein asia
(Naurua) --valokuvaajana on haavoittuvaisuuden laatu.
Fyysinen ulkokuori rakoilee, jolloin näkyy häivähdyksiä
haavoittuvaisesta sisäpuolesta.
Treffimaratonissa näin asiasta useita eläviä esimerkkejä,
mutta katsoessani Staceyn treffejä ja jutellessamme niistä
tajusin, miten paljon valokuvallinen rakkaus eroaa oikeasta rakkaudesta.
Mitä on oikea rakkaus? Kuinka se toimii?
Käsitelläkseen ja ymmärtääkseen tätä kysymystä,
miten jotkut menevät treffeille ja päätyvät elämänkumppaneiksi,
menin Staceyn kanssa Sun City Summerliin,
joka on Las Vegasin suurin eläkeläisyhteisö.
Yhteyshenkilömme oli George, joka oli yhteisön valokuvauskerhon vetäjä.
Hän järjesti meille tapaamisia pariskuntien kanssa heidän siirrettävässä kuvausstudiossa.
S: 45 avioliittovuoden jälkeen Anastasian mies kuoli kaksi vuotta sitten.
Kysyimme oliko hänellä heistä hääkuvaa.
Hän tapasi miehensä ollessaan 15-vuotias tarjoilija
pienessä Michiganilaisessa paikassa.
Hänen miehensä oli 30-vuotias.
Anastasia oli valehdellut ikänsä.
Hän oli ensimmäinen, jonka kanssa Anastasia oli treffeillä.
Dean oli valittu kaksi kertaa vuoden valokuvaajaksi Las Vegasissa,
ja tämä kiinnitti Alecin huomion,
sen lisäksi, että hän oli tavannut vaimonsa Judyn
samanikäisenä kun Alec tapasi Rachelin.
Dean myönsi nauttivansa kauniiden naisten katselemisesta,
mutta ei koskaan kyseenalaistanut päätöstään mennä Judyn kanssa naimisiin.
A: George tapasi Josephinen pitäjän tansseissa.
George oli 18 ja Josephine 15-vuotias.
Kuten monet tapaamamme parit, hekään eivät olleet mitenkään filosofisia
nuorina tekemistään päätöksistä.
George sanoi jotain, joka jäi mieleeni.
"Kun sinulle tulee se tunne, mene vain sen mukana."
Bob ja Trudy tapasivat sokkotreffeillä lukioikäisinä.
He kertoivat, etteivät olleet kovin kiinnostuneita toisistaan
kun he ensin tapasivat.
Siitä huolimatta he menivät pian naimisiin.
S: Eniten mieleeni jäänyt tarina oli
George, valokuvauskerhon pitäjä, sekä hänen vaimonsa Mary.
George ja Mary olivat toista kertaa naimisissa.
He tapasivat maalaisklubi "Saharassa" Lousville Kentuckyssä.
George oli yksin juomassa ja Mary oli paikalla ystäviensä kanssa.
Kun he alkoivat tapailemaan, Georgella oli maksamattomia veroja 9 000 dollaria.
Mary lupasi auttaa häntä pääsemään irti veloista,
joten seuraavan vuoden hän toimitti palkkashekkinsä Marylle,
ja hän auttoi Georgen veloista.
George oli alkoholisti heidän mennessään naimisiin ja Mary tiesi sen.
Yhteen aikaan hän sanoi juoneensa
54 olutta yhdessä päivässä.
Kerran humalassa ollessaan hän oli uhannut tappaa Maryn
sekä hänen kaksi lastaan,
mutta he pakenivat ja poliisijoukot kutsuttiin talolle.
Ihmeellistä kyllä, mutta Mary otti hänet takaisin
ja lopulta asiat paranivat.
George on osallisena AA-kerhossa
ja ei ole juonut 36 vuoteen.
(Musiikkia)
Päivän päätteeksi, kun olimme lähteneet Sun Citystä,
sanoin Alecille, että mielestäni
kuulemamme tarinat näistä pariskunnista eivät olleet kovin mielenkiintoisia.
Paljon mielenkiintoisempaa oli
miten he olivat onnistuneet pysymään yhdessä.
A: Se, mikä heiltä kaikilta löytyi, oli sietokyky,
ja sitä löytyy myös sinkuilta.
Maailma on raskas paikka ja sinkut kamppailevat
löytääkseen yhteyden toisten ihmisten kanssa
ja pariskunnat pitivät yhä yhtä
näiden vuosikymmenien jälkeen.
Lempikuvani tältä matkalta oli kuva Joesta ja Rosannesta.
Heidät tavattuamme
otimme tavaksi pyytää pareilta, näkisimmekö heidän hääkuvansa.
Tässä tapauksessa he kaivoivat samanaikaisesti lompakoistaan
saman valokuvan.
Ajattelin, että voisiko mikään olla kauniimpaa
kuin kuva nuoresta, vastarakastuneesta parista
tai että nämä kaksi pitivät yhä näitä kuvia mukanaan?
Kiitos.
(Aplodeja)